Suresh 138 Views bse
ప్రపంచ మార్కెట్ల మద్దతు
ముంబయి, ఆగస్టు 15: ప్రపంచ వ్యాప్తంగా మెరుగుపడ్డ సెంటిమెంట్‌తో దేశీయ స్టాక్‌ మార్కెట్లు లాభపడ్డాయి. ఐదురోజుల వరుస నష్టాలకు చెక్‌పడింది. అమెరికా ఆసియా మార్కెట్ల సానుకూలతల నేపథ్యంలో లాభాలతో మొదలైన మార్కెట్లు చివరివరకూ పటిష్టంగా ఉన్నాయి. ట్రేడింగ్‌ ముగిసేసరికి సెన్సెక్స్‌ 235 పాయింట్లు జంప్‌చేసి 31,449వద్ద నిలిచింది. ఒకదశలో 31,500 పాయింట్ల కీలకస్థాయికి సైతం చేరింది. ఇదేబాటలో ఎన్‌ఎస్‌ఇ నిఫ్టీ 83 పాయింట్లు పురోగ మించి 9794వద్ద ముగిసింది.
ఇంట్రాడేలో పలు మార్లు సాంకేతికంగా కీలకమైన 9800 స్థాయిని అధిగమించింది కూడా యూరప్‌ మార్కెట్లు సాను కూలంగా మొదలుకావడంతో ఇంట్రాడే తర్వాత నుంచి కొంత కొనుగోళ్లు ఊపందుకుని మార్కెట్లను లాభాలవైపు నడిపించాయి. రియాల్టీ రంగం భారీ ర్యాలీ తీసింది. తొలిత్రైమాసిక ఫలితాలతో డిఎల్‌ ఎఫ్‌ 16శాతం దైసుకెళ్లడంతో ఎన్‌ఎస్‌ఇలో రియాల్టీ అత్యధికంగా 5.8శాతం జంప్‌చేసింది. ఇతర రంగా ల్లో మెటల్‌, ఫార్మా, ఆటో 1.4నుంచి 3.4శాతం మధ్య ఎగిసి పడ్డాయి. అలాగే ఐటి సూచి మాత్రం 0.శాతం బలహీనపడింది. నిఫ్టీ దిగ్గజాల్లో సిప్లా, సన్‌ఫార్మా, టాటాపవర్‌, టాటాస్టీల్‌, హిందాల్కో, వేదాంత, హీరోమోటో, అదానిపోర్టులు, ఐషర్‌, లూపిన్‌ 2-5శాతం మధ్య పురోగమించాయి. బిపిఎల్‌, బోష్‌, భారతి, హెచ్‌సిఎల్‌టెక్‌, బిపిసి ఎల్‌, టిసిఎస్‌, కోటక్‌బ్యాంకు, ఎస్‌బిఐ, విప్రో, ఇన్ఫోసిస్‌, డాక్టర్‌ రెడ్డీస్‌0.5 నుంచి 2శాతం మధ్య బలహీనపడ్డాయి. అంతర్జాతీయ స్థాయిలో బలపడ్డ సెంటిమెంట్‌ నేపథ్యంలోమార్కెట్లను మించుతూ చిన్నషేర్లకు భారీ డిమాండ్‌ కనిపించింది. బిఎస్‌ఇలో మిడ్‌, స్మాల్‌ క్యాప్‌ సూచీలు ఏకంగా 2.5శాతం చొప్పున జంప్‌ చేసాయి.
ట్రేడ్‌ అయిన మొత్తం షేర్లలో 1859 లాభాలతో ముగిస్తే 707మాత్రమే నష్టపోయాయి. విదేశీ సంస్థాగత ఇన్వెస్టర్లు మరోసారి భారీస్థాయిలో అమ్మకాలు నిర్వహించారు. నగదువిభాగంలో 1944కోట్లు విలువైన స్టాక్స్‌ విక్రయించారు. దేశీయ ఫండ్స్‌, ఎఫ్‌పిఐలకు ధీటుగా సుమారు రూ.2017 కోట్ల విలువైన స్టాక్స్‌లో పెట్టుబడులు పెట్టారు. సెన్సెక్స్‌లో లాభాలు పొందినవాటిలో సిప్లా 4.98 శాతం, సన్‌ఫార్మా 4.32శాతం, టాటాస్టీల్‌ 4.22 శాతం, అదానిపోర్టులు3.05శాతం, హీరోమోటోకార్ప్‌ 3.02శాతం లాభపడ్డాయి. కోటక్‌బ్యాంకు 0.98 శాతం, టిసిఎస్‌ 0.88శాతం, భారతి ఎయిర్‌టెల్‌ 0.86శాతం, భారతీయస్టేట్‌బ్యాంకు 0.68శాతం, ఇన్ఫోసిస్‌ 0.66శాతం నష్టపోయాయి. సన్‌ఫార్మా, బిపిసిఎల్‌సంస్థలు త్రైమాసిక ఫలితాలు నిరాశకల్పిం చడంతో భారీగా నష్టపోయాయి. బ్యాంక్‌ నిఫ్టీ, హెచ్‌డి ఎఫ్‌సి వంటివి అమ్మకాల ఒత్తిడిలో కొనసాగాయి.